## 1. Hanke nimetus ja viitenumber

1.1. Hanke nimetus: **Pirita niitude ja Kannukse hooldustööd**

1.2. Viitenumber: 266664

1.3. Klassifikatsioon: 77210000-5 Metsaraieteenused; 77230000-1 Mitmesugused metsandusega seotud teenused

1.4. Hankemenetluse liik: väikehange

## 2. Hanke läbiviija

RMK riigihangete osakond

***3. Hankedokumendid, info pakkumuste esitamise ja avamise kohta***

**3.1. hankedokumendid, tehniline info**

Hange viiakse läbi riigihangete keskkonnas (edaspidi e-RHR). Hankes osalemiseks, teavituste saamiseks ja küsimuste esitamiseks läbi e-RHR-i peavad pakkujad avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks e-RHR kaudu. Pärast teate avaldamist või dokumendi lisamist saadab e-RHR-i süsteem automaatteavituse registreeritud isikutele. Samuti esitab hankija otsused pakkujatele e-RHR süsteemi kaudu, mille lisamise kohta saadab e-RHR-i süsteem automaatteavituse.

### 3.2. pakkumuste esitamine

Pakkumus tuleb esitada elektrooniliselt e-RHR-i keskkonna kaudu aadressil <https://riigihanked.riik.ee> hanketeates toodud ajaks.

### 3.3. pakkumuste avamine

Pakkumused avatakse hankija poolt e-RHR-i keskkonnas hanketeates toodud aja saabumise järel.

## 4. Hanke üldine kirjeldus

4.1 Hankega tellitakse kaitsealuste koosluste hooldustööd milleks on rohttaimestiku hekseldamine, võsaraie, murdunud puude ja okste eemaldamine ja prügi koristamine.

* 1. **Hange koosneb 2 (kahest) osast:**
     1. Pirita niitude hooldustööd
     2. Kannukse järve hooldustööd
  2. Pakkuja võib teha pakkumuse ühele või mitmele osale. Hankija soovib hankelepingu(d) sõlmida mõislikul esimesel võimalusel peale hankemenetluses lepingu sõlmimise võimaluse tekkimist ning pakkuja kohustub lepingu allkirjastama koheselt peale hankijalt vastavasisulise ettepaneku saamist.
  3. Tööde teostamise aluseks on käesolevas hankedokumentides kirjeldatud nõuded koos lisadega.
  4. Tööde teostamise lubatud ajavahemikud ja tähtajad on toodud hanke tehnilises kirjelduses.
  5. Töö teostaja peab täitma juhendit „RMK keskkonnanõuded mootorsõidukitega ja saagidega töötamisel“ ja „RMK nõuded isikukaitsevahendite kasutamiseks“
  6. Tellija poolt antakse töövõtjale tööala piiride kohta \*.gpx või \*.kml formaadis failid. Töövõtja peab ennast varustama seadmete ja tarkvaraga, milles antud formaadis faile on võimalik kasutada.
  7. Töödega ei tohi alale tekitada pinnasekahjustusi. Tekkinud roopad tuleb tasandada esimesel võimalusel, kuid hiljemalt enne töö üleandmist tellijale.
  8. Tööde teostaja kohustub hüvitama kõik oma tegevusega või tegevusetusega tekitatud kahjud.
  9. Hinnapakkumus tööde maksumuste kohta tuleb esitada vastavalt hinnapakkumuse vormile (Lisa 1).
  10. Objektidega on võimalik tutvuda eelneval kokkuleppel:

Harti Paimets, telefon 503 6358, e-post [harti.paimets@rmk.ee](mailto:harti.paimets@rmk.ee)

* 1. Objektidega tutvumisel kohapeal ei võeta vastu riigihanget puudutavaid küsimusi ega anta vastuseid. Tekkinud küsimused tuleb esitada ja neile vastatakse riigihangete registri kaudu (<https://riigihanked.riik.ee> ).

## 5. Hanke tehniline kirjeldus

**Hankeosa 1 – Pirita niitude hooldustööd**

1. Tööobjektide asukoht on Tallinn, Pirita jõeoru maastikukaitseala.

Töö eesmärgiks on maastikukaitsealal asuvate niitude hooldamine.

1. Teostatavad tööd:

2.1. Niitude hooldamine

Töö seisneb rohurinde ja kännuvõsude hekseldamises; niitude niitmises ja niite eemaldamises, tuulemurru koristamises koos raiutud puidu utiliseerimisega (niidualalt eemaldamisega), võsa eemaldamises ning aladelt prügi koristamises. Hooldamise võimaldamiseks tuleb niitudelt koristada ja alalt eemaldada niitmist segavad murdunud puud ning puude oksad.

Tööalad ei ole looduses tähistatud. Tellija annab töövõtjale gpx või klm failid tööala piiride asukoha tuvastamiseks. Vajadusel tähistab tellija tööala piirid töö üleandmisel looduses. Tööalade pinnad on antud projektsiooni pinnana kaardil. See tähendab, et tegelik tööala pindala võib olla kirjeldatust suurem.

Töö on jaotatud kaheksaks objektiks:

2.1.1. **Brafmanni park.** Tööobjekti ID: 1134,pindala **7,34 ha.** Asukoht Pärnamäe tee 1 a, katastritunnused 78401:101:0548; 78401:101:2689; 78401:101:3548; 78402:206:0068; 78402:206:0074; 78402:207:0002; 78402:207:0110; 78402:207:0150; 78402:207:0160.

2.1.2. **Narva mnt. niit 4.** Tööobjekti ID:1539,pindala **2,07 ha.** AsukohtPriisle tee 19, katastritunnus 78401:001:3234.

2.1.3. **Iru linnamäe niidud**. Tööobjekti ID: 1542, pindala **7,66 ha**. Asukoht Narva mnt 182 , katastritunnused 78401:101:2706 ja 78403:308:0063 Linnuse tee 3.

2.1.4. **Kalmuse tee niidud**. Tööobjekti ID:448, pindala **3,67 ha.** Asukoht Kalmuse tee 12 ja 14, katastritunnus 78402:202:0150.

2.1.5. **Narva mnt. niit 3.**  Tööobjekti ID: 430, pindala **5,73 ha, sellest niiduala 4,73 ha.** Asukoht Narva mnt. 201a, katastritunnus 78402:022:0230.

2.1.6. **Vabaõhukoolitee niit 2.** Tööobjekti ID: 1541, pindala **1,31 ha**. Asukoht Vabaõhukoolitee 5b, katastritunnus 78401:101:3236.

2.1.7. **Kõrkja tee niidud**. Tööobjekti ID:450,AsukohtKõrkja tee 10a ja 10b, katastritunnused 78402:202:0420 ja 78402:202:0058.

2.1.8. **Kõrkja tee Kabelimäe niidud**. Tööobjekti ID:1148, Asukoht Kõrkja tee 12; 17a; 19, katastritunnused 78401:101:6418; 78402:202:0026; 78402:202:0027; 78402:202:0059; 78402:202:0110; 78402:202:0120; 78402:202:0150;

**Aladel 2.1.1. Brafmanni park, 2.1.2. Narva mnt. niit 4 ja 2.1.3. Iru linnamäe niidud** **tuleb teostada rohurinde ja kännuvõsude hekseldamine kaks korda vegetatsiooniperioodi jooksul.** **Niitude pindalad kokku 17,07 ha x 2 korda, kokku 34,14 ha-l hekseldamist.**

Lisaks hekseldamisele tuleb nendel aladel teostada järgmisi töid:

Brafmanni park: Tööala lõunaservas kasvavate 5 papli ümbrused, ala läbiva kraavi nõlvad ja puude alused, kus masinaga pole võimalik rohustut ja lehtpuu uuendust hekseldada tuleb töö teostada käsitsi. Alalt tuleb koristada kõik alla kukkunud oksad, mis on pikemad kui 1 m.

Raiuda ning alalt eemaldada ning utiliseerida tuulemurru- ja rippes puud. Hanke ettevalmistamise ajal oli alal 1 murdunud puu ja 1 rippes saar. Kokku vajas raiumist 2 puud.

Raietööd võib alustada 01.augustil.

Narva mnt. niit 4: Niiduala põhjapoolne külg tuleb hekseldada kuni tööalaga külgneva kergliiklusteeni. Niidu järskudel nõlvadel, puude ja põõsagruppide ümbrusest tuleb rohustu ja võsa eemaldada võsalõikuritega käsitsi.

Niidult, selle servadest ja põõsaste äärtest tuleb eemaldada/purustada noor võsa (rinnasdiameetriga kuni 8 cm) ning alal vohava kurdlehise kibuvitsa põõsad. Raiuma peab võimalikult madalalt. Kännud peavad jääma madalamad kui 10 cm. Raidmed tulevad hakkida/purustada kohapeal ning hake õhukese kihina alale laiali laotada. Lubatud on raidmete kokku kogumine

Koristada alale kukkunud suuremad oksad (pikemad kui 1 m) ning tuulemurrupuud. Raiutud puud tulevad alalt eemaldada. Oksad ja ladvad võib kohapeal hakkuriga purustada ning tüved tõsta niidu kõrval oleva metsa alla. Kännud tulevad lõigata või freesida maapinnaga tasa. Hanke ettevalmistamise ajal niidul tuulemurrupuid ei olnud.

Raie ja hekseldamise käigus tuleb alal säilitada noored tammed ning kompaktsed vanemad põõsad.

NB! Alal on paiguti suuri kive. Kivid, mis on maapinnal ja mille kättesaamiseks ei ole vaja teha kaevetöid tuleb viia niidu servale, metsa alla, et tagada võimalikult head rohurinde purustamis- ja niitmistingimused.

Tehnikaga ligipääs niidule on tõkestatud. Tellija täpsustab töövõtjale ligipääsu asukoha. Töövõtja peab olema valmis puidust valmistatud tõkke ligipääsuteelt teisaldama ning selle peale tööde lõpetamist tagasi paigaldama. Tööde kulu tuleb eelarvestada tööobjekti kuluks ning Tellija selle eest eraldi tasu ei maksa.

Iru linnamäe niidud: Eemaldada niidualalt tormimurd- ja heide, niidu äärest niidule kooldunud ning niitmist segavad puud, niidule kukkunud niitmist segavad suuremad oksad (1 m ja pikemad). Raiuda alale kasvanud lehtpuu võsa, noored puud rinnasdiameetriga kuni 8 cm ja kibuvitsa põõsad (võsa ja kibuvits tuleb eemaldada ka nõlvadelt). Säilitada alal kompaktsed vanemad põõsad. Raiuda võimalikult madalalt. Kännud ja niide peab jääma madalam kui 10 cm. Kõik niitmist segavad kännud freesida või lõigata maapinna lähedalt.

Raidmed, mis on pikemad kui 50 cm tulevad koristada ja alal freesi või hakkuriga purustada ning tekkinud hake alale laiali laotada. Tüved tõsta niidualaga külgneva metsa alla.

Raietööga on lubatud alustada alates 01. august.

Tööalale jäävad muinsuskaitseobjektid:

1) arheoloogiamälestis "Iru linnamägi" (reg. nr 2609) ja selle kaitsevöönd;

2) arheoloogiamälestise "Asulakoht" (reg. nr 17539) kaitsevöönd.

Võimalike arheoloogilist huvi pakkuda võivate leidude ilmnemisel teavitada Tallinna Linnaplaneerimise Ameti muinsuskaitse osakonda ja töö Tellijat.

Kogu tööalalt koristada olmeprügi. Eriti palju on erinevat sorti prügi tööala põhjaosas oleval nõlval, mis piirneb idast eramaadega. Koristatud prügi tulen nõuetekohaselt utiliseerida.

Rohurinde ja kännuvõsude hekseldamise(**ühekordse pindalaga 17,07 ha**) teostamise tähtajad on järgmised

Esimene hekseldamine **21. juuli**

Teine kord ajavahemikul **21. august - 30. september 2023.a.**

Võsaraie- ja raietööd teostatakse ajavahemikul **01. august – 30. november 2023.a.**

**Aladel 2.1.4. Kalmuse tee niidud, 2.1.5. Narva mnt. niit 3 ja 2.1.6. Vabaõhukoolitee niit 2 tuleb niita ja niide niitudelt eemaldada ühel korral suve jooksul.** Niita tuleb võimalikult madalalt, niide ei tohi jääda kõrgem kui 10 cm.

**Niitude pindalad kokku 9,71 ha. Niidetava ala pind on 8,71 ha**

Lisaks niitmisele tuleb nendel aladel teostada järgmisi töid:

Kalmuse tee niidud: Niidult koristada alale kukkunud ja niitmist segavad oksad. Tuulemurru olemasolul tulevad tüved laasida ning tõsta niidualaga külgnevasse metsa ja jätta elustikupuuks. Oksad ja ladvad freesida või hakkuriga hakkida ning hake alale laiali laotada. Hanke ettevalmistamise ajal oli alal 1 koristamist vajav tuulemurrupuu.

Alal kasvavate puude vigastamise vältimiseks võib jätta tüvest kuni 0,5 m laiune riba niitmata. Sellest perimeetrist tuleb aga eemaldada noored puittaimed. Kohtades, kus tehnikaga niita ei saa (puude võrade alused jms) tuleb niita ja niide koristada käsitsi.

Niidu ja parkla vahele jäävalt alalt tuleb eemaldada kõrgrohustu, raiuda peenvõsa ning kännuvõsud. Säilitatakse kompaktsed põõsad. Raiejäätmed tuleb tööalalt eemaldada. **Võsaraie pindala 0,05 ha.**

Parkla põhjapoolselt äärelt (Kalmuse tee poolselt äärelt) tuleb koorida asfaltkattele ladestunud muld ja lehekõdu ca 200 m² suuruselt pinnalt. Kooritud muld tuleb viia kuni 100 m kaugusele ning laotada niidule. Peale pinnase koorimist tuleb kooritud platsi pind puhtaks pühkida.

Raietöid võib teha alates 01.augustist.

Narva mnt niit 3: Ligipääsutee niidule on tõkestatud lukustatud tõkkepuuga. Tellija annab tõkkepuu luku võtme Töövõtjale töö üleandmisel looduses.

Juurdepääsuteelt niidule tuleb 480 m pikkusel lõigul mõlemalt poolt tee servast 2 - 4 m laiuselt eemaldada lehtpuude uuendus, tee kohale kaldunud noored puud ning niita rohustu.

Niidu põhjaosas tuleb niidualal olevate r/b aiapostide ümbert raiuda lehtpuuvõsa ja trimmerdada rohustu. Säilitada võib üksikuid kompaktseid põõsaid. Säilitatavate põõsaste hulk täpsustatakse töö looduses üleandmise käigus.

Niidu põhjaosas tuleb tammede grupi alt raiuda võsa ja noored puud, mille rinnasdiameeter jääb alla 8 cm. Lubatud on säilitada üksikuid noori elujõulisi laialehelisi puid. Üheaegselt võsaraiega tuleb tammede grupi alt niita kõrgrohustu. Niidu astangutelt, kus niidutehnikaga niitmine ja niite koristamine ei ole võimalik tuleb rohustu trimmerdada käsitsi.

Raiejäätmed, mis on pikemad kui 0,5 m tulevad koristada. Raidmed võib laotada kõrval oleva metsa alla.

**Võsasaagidega hooldatav pindala on 1,0 ha.**

Tuulemurru olemasolul tuleb see alalt eemaldada. Tüved tuleb laasida ja alalt eemaldada või tõsta kõrval oleva metsa alla. Raidmed võib laotada kõrval oleva metsa alla või hakkida kohapeal ning niide niidule laotada. Hanke ettevalmistamise ajal alal tuulemurrupuid ei olnud.

Vabaõhukoolitee niit 2 : Juurdepääsutee Vabaõhukooliteelt niidule on tõkestatud maakivi ja kahe betoonpaneeliga. Töövõtja peab omal kulul tööde teostamise ajaks takistused teelt kõrvale tõstma ning peale tööde lõpetamist teed sulgema. NB! Tehnikaga liikumisel ei tohi kahjustada Vabaõhukoolitee tänava piirdeid, juurdepääsuteed ega tööala pinnast.

Tööalale viiva pinnastee mõlemalt servalt tuleb niita 1,5… 2 m laiuselt rohustu ja võsa. Vajadusel võib raiuda masinate liikumist niidule takistavaid puid või puude oksi.

Niidult koristada alale kukkunud ja niitmist segavad oksad. Tuulemurru olemasolul tulevad tüved laasida ning tõsta niidualaga külgnevasse metsa ja jätta elustikupuuks. Oksad ja ladvad freesida või hakkuriga hakkida ning hake alale laiali laotada. Hanke ettevalmistamise ajal oli alal 1 koristamist vajav tuulemurrupuu.

Niitmine ja niite alalt eemaldamine (alad 3.1.4. kuni 3.1.6. **pindalaga 8,71 ha**) teostamise tähtajad on **20. juuli – 31. august 2023.a.** Võsaraie- ja raietööd teostatakse ajavahemikul **01. august – 30. november 2023.a.**

**Aladel 2.1.7. Kõrkja tee niidud ja 2.1.8. Kõrkja tee Kabelimäe niidud tuleb eemaldada tormimurru- ja tuuleheite puud ning suurte puude võrade alt, põõsaste kõrvalt ja niidule kasvama hakanud võsa.**

**Niitude pindala kokku on 5,07 ha.**

Peale niitudel karjatamise lõpetamist tuleb raiuda ning alalt eemaldada tuulemurru puud. Hanke ettevalmistamise ajal vajas eemaldamist 4 tuulemurru puud.

Kogu niidualalt tuleb eemaldada sinna kasvanud võsa ja looduslik uuendus (rinnasdiameetriga kuni 6 cm). Võsa tuleb eemaldada suurte puude võrade alt, kompaktsete põõsaste kõrvalt, niiduala nõlvadelt ning kohtadest, kus karjatamise järel on võsastunud kohti või loomade poolt osaliselt söödud noori puid või noorte puude kände.

Raiuma peab võimalikult madalalt. Kännud tulevad lõigata või freesida võimalikult madalaks. Kännud ei tohi jääda kõrgemad kui 10 cm.

Raiutud puit ja raidmed, mis on pikemad kui 50 cm tulevad kokku koguda, alalt eemaldada ja utiliseerida. Lubatud on üle 20 cm läbimõõduga tüved jätta alale elustikupuudeks. Elustikupuud tuleb laasida ja tõsta kohta, kus nad järgmisel perioodil niitmist ei sega.

Raidmeid võib kohapeal hakkida või freesida. Tekkinud hake tuleb õhukese kihina niidule laotada.

Tööde käigus ei tohi kahjustada pinnast ega vigastada kasvavaid puid ning põõsagruppe.

**Tööaladelt prügi koristamine**

Kõikidelt tööaladelt tuleb koristada olmeprügi ning see nõuetekohaselt utiliseerida.

Kalmuse tee parkla põhjapoolsest servast alates parklasse sissesõiduteest (Kalmuse tee poolselt äärelt) tuleb koorida ca 60 m pikkuselt lõigult asfaltkattele ladestunud muld ja lehekõdu ca 200 m² suuruselt pinnalt. Kooritud muld tuleb viia kuni 100 m kaugusele ning laotada niidule. Mulla niidule laotamise koht täpsustatakse Tellija poolt töö üleandmisel. Peale pinnase koorimist tuleb kooritud platsi pind puhtaks pühkida.

1. Rohurinde ja kännuvõsude hekseldamise (**ühekordse pindalaga 17,07 ha**) teostamise tähtaeg on esimesel korral  **21. juuli** ning teist korda ajavahemikul **21. august - 30. september 2023.a.**

Niitmine ja niite alalt eemaldamine (alad 2.1.4. kuni 2.1.6. **pindalaga 8,71 ha**) tuleb teostada ajavahemikul **21. juuli – 31. august 2023.a.**

Võsaraie- ja raietööd teostatakse ajavahemikul **01. august – 30. september 2023.a.**

1. Hinnapakkumine tuleb teha eurodes hektari hekseldamise kohta, eurodes hektari niitmise kohta, eurodes hektari niite koristamise kohta, eurodes võsaraietöö hektari maksumuse kohta, eurodes 1 puu raiumise ning puidu nõuetekohaselt utiliseerimise maksumuse kohta ning tööaladelt olmeprügi koristamise ja nõuetekohase utiliseerimise töö maksumuse kohta.
2. Asendiplaanid:

Pilt, millel on kujutatud kaart

Kirjeldus on genereeritud automaatseltPilt, millel on kujutatud kaart

Kirjeldus on genereeritud automaatselt

**Pilt, millel on kujutatud tekst, kaart, kuvatõmmis

Kirjeldus on genereeritud automaatselt Map

Description automatically generated**

**Pilt, millel on kujutatud tekst, kaart, kuvatõmmis

Kirjeldus on genereeritud automaatselt**

Map

Description automatically generated

Map

Description automatically generatedPilt, millel on kujutatud tekst, kaart, Atlas, kuvatõmmis

Kirjeldus on genereeritud automaatselt

**Hankeosa 2 – Kannukse järve hooldustööd**

1. Tööobjekt asub Porkuni maastikukaitsealal, Piisupi külas, Tapa vallas, Lääne - Virumaal, katastriüksusel 78701:001:0420. RMK metsakvartalil PX052 er. 13 -16; 29.
2. **Tööobjekti pindala on 0,48 ha.**
3. Töö eesmärgiks on kahepaiksetele soodsa elupaiga säilitamine.
4. Tööde kirjeldus:

Lage niiduala Kannukse järve ümbert tuleb kahel korral niita. Tööde tähtajad on järgmised:

1. kord **21.07.2023**.

2. kord ajavahemikul **10.08. – 31.08.2023.**

Trimmerdama peab võimalikult madalalt. Niite kõrgus ei tohi jääda kõrgem kui 10 cm.

Niide tuleb kokku koguda ning niidualalt eemaldada. Niite võib laotada alaga külgneva metsa alla.

Tööala ei ole looduses tähistatud. Töövõtjale antakse piiride tuvastamiseks kml või gpx formaadis fail.

4. Tööde teostamise tähtaeg on **31.08.2023.a**

5. Hinnapakkumine tuleb teha eurodes hektari maksumuse kohta.

6. Asendiplaan:

**Pilt, millel on kujutatud kaart

Kirjeldus on genereeritud automaatselt**

## Pakkumuste esitamise viis, koht ja tähtpäev

* 1. Pakkuja esitab lisaks e-RHR süsteemis täidetavale maksumuse vormile ka hankedokumentide Lisa 1 – Hinnapakkumuse vormi. e-RHR maksumusevormile märgib pakkuja ainult Lisa 1 – Hinnapakkumuse vormilt maksumuse kokku ilma käibemaksuta.
  2. e-RHR maksumusevormil peab märgitud maksumus olema täpselt sama, mis Lisa 1 – Hinnapakkumuse vormil saadud maksumus kokku. Juhul kui need hinnad erinevad teineteisest, loeb hankija õigeks Lisa 1 – Hinnapakkumuse vormil pakutud maksumuse kokku, eeldusel, et ei esine arvutusvigu.
  3. Hankija hindab vastavaks tunnistatud pakkumusi iga hankeosa kohta eraldi vastavalt riigihanke alusdokumentides nimetatud pakkumuste hindamise kriteeriumidele. Hankija tunnistab edukaks pakkumuste hindamise kriteeriumide kohaselt majanduslikult soodsaima pakkumuse igas hankeosas eraldi. Hankija arvestab majanduslikult soodsaima pakkumuse väljaselgitamisel ainult pakkumuse hinda ja tunnistab edukaks kõige madalama maksumusega pakkumuse (kogumaksumusega) iga hanke osa kohta eraldi.
  4. Lisa 1 - Hinnapakkumuse vormil esitab pakkuja hankija poolt ettevalmistatud jaotiste kaupa hankega tellitavate tööde ja materjalide ühikuhinnad ning maksumused. Ühegi kuluartikli maksumust, mis on hinnapakkumuse vormil eraldi reana kirjeldatud, ei või esitada otseselt või kaudselt mõne teise rea kuluartikli all (pakkuja ei tohi subsideerida kuluartiklit mõne teise kuluartikli arvelt), kui seda ei ole otseselt või kaudselt hankedokumentides ja/või hinnapakkumuse vormil nõutud või osundatud. Hankija kontrollib oma äranägemisel pakutavate hindade ja maksumuste õigsust ja põhjendatust ning võib otsustada tagasi lükata pakkumuse, milles on selle nõude vastu eksitud.
  5. Kui võrdselt odavama maksumusega (suurima punktisummaga) pakkumuse on esitanud rohkem kui üks pakkuja, siis heidetakse pakkujate vahel liisku. Liisuheitmise koht ja ajakava teatatakse eelnevalt pakkujatele ning nende volitatud esindajatel on õigus viibida liisuheitmise juures.
  6. Hankija võib kontrollida pakkumuste vastavust riigihanke alusdokumentides esitatud tingimustele ning hinnata vastavaks tunnistatud pakkumusi riigihangete seaduses sätestatud korras enne pakkujate suhtes kõrvaldamise aluste puudumise ja kvalifikatsiooni kontrollimist.

## Hankija sätestatud tingimused hankelepingu sõlmimisel

* 1. Hankelepinguga ei võrdsustata edukaks tunnistatud pakkumust, vaid sõlmitakse eraldi dokumendina hankeleping. Hankelepingu projekt on toodud hankedokumentide lisades.
  2. Hankija äranägemisel võib peale pakkumuste esitamist pidada pakkujatega läbirääkimisi. Läbirääkimiste pidamise mahu ja sisu otsustab hankija.
  3. Hankeleping valmistatakse sõlmimiseks ette mõistliku aja jooksul. Edukas pakkuja peab olema valmis allkirjastama hankelepingu viivitamatult pärast hankija poolt allkirjastatud lepingu esitamist.

## Märkus selle kohta, millisel juhul Hankija jätab endale võimaluse lükata tagasi kõik pakkumused

Hankija jätab endale võimaluse tagasi lükata kõik pakkumused, s.h osade kaupa, kui:

* 1. kõigi pakkumuste või vastavaks tunnistatud pakkumuste maksumused ületavad hanke teostamiseks ettenähtud summa või kui kõik pakkumused on hankija jaoks muul moel ebamõistlikult kallid;
  2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;
  3. kui langeb ära vajadus hanke järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt investeeringute eelarve muutmisest.

## Hankedokumentide lisad

Hankedokumendid koosnevad käesolevast hankedokumentide põhitekstist ning järgmistest lisadest:

Lisa 1 - Hinnapakkumuse vorm

Lisa 2 - Hankelepingu vorm

Lisa 3 - Pakkumuses kasutatavad vormid